F1 A og B: førskulelærarutdanninga 01-02
veke 14-17

 

 

TEATERPROSJEKT 2002 (tverrfagleg)

 

Gruppene (5 gr. I kvar klasse) vel uttrykksform:



a) -dokketeater



b) –kombinasjon vanleg teater og dokketeater

 

Mål for teaterprosjektet: Å laga , gjennomføra og vurdera ei teaterframsyning som skal visast for barn i førskulealder.

 

Oppgåve

Med utgangspunkt i gjevne miljø skal de laga ei teaterframsyning for barn på 10-15 min. Handlingselement: Kvar gruppe skal ha med ei regle eller ein leik som ein eller fleire figurar i dette miljøet pleier å leika.

 

Gruppe 1: I jungelen                                                    
Akka, bakka…

Gruppe 2: På ein framand planet
Bro, bro brille…

Gruppe 3: I kong Neptuns rike                                                            Haien kommer

Gruppe 4: På sirkus                                                                             Ein gul knapp…

Gruppe 5: I berget det blå                                                                   Ellinga, vellinga…

 

NB! Det skal ikkje skrivast eit manus med replikkar. I staden skal de skriva eit scenario (handlingsreferat), som de skal få tilbakemelding på frå norsklærar (sjå eigen plan). Med utgangspunkt i dette scenarioet skal de improvisera fram eit skodespel for barn. Eit godt råd til scenarioet er at det må innehalda mykje handling (ikkje berre prat) og ein klår konflikt. Tenk byrjing (ein vert kjend med figurane og konflikten), midtdel (konflikten strammar seg til, me får eit vendepunkt) og slutt (avrunding). 

 

Framføring:


Teaterstykka skal visast for invitert publikum i aulaen måndag og tysdag i v.17, i tillegg skal de ha ei framsyning i ein av praksisbarnehagane dykkar ein annan dag i v. 17. Dette må de avtala nærare med øvingslærar/styrar. Pass på at alle praksisbarnehagane får besøk. Gruppene skal ha ei form for etterarbeid med ungane i barnehagen der ei eller fleire dokker inngår.

 

Krav frå drama og norsk:

Alle gruppene skal laga eit teaterstykke som skal visast for barnehageborn, ein gong her på skulen og ein gong i ein praksisbarnehage.

Skap gjerne eit stykke der innhaldet/figurane er : eventyrleg, mytisk, spennande, poetisk, fantastisk, humoristisk (ikkje for realistisk). Tenk at historie og figurar skal eigna seg for dramatisering (handling, konflikt).

 


-figur (særtrekk, type, forholdet mellom typane...)


-fabel (kva ynskjer ein å formidla til publikum, kva er det ein 

 fortel, kan dette bli dramaturgisk spennande?)


-rom (korleis skapa miljø, unngå for mange sceneskift)


-tid (notid, fortid, framtid, m.m.)


-kva forteljeform vil de velja?


-tenk gjennom dramatiske verkemiddel de vil nytta som:



-stemme- /kroppsuttrykk



-dokkeføring



-arrangement: aktørar (plassering, plan, inn-/utgang...)



                       rekvisittar og kost. (symbolsk, realistisk?)



                       kulissar (svarte lettvegger/dokketeat.scene)



-tempo, flyt, rytme



-lyd/lys



-oppbygging/spenning



-kontrastbruk (som mykje lyd-lite lyd, fargar, ro-rørsle, kontrastar i 



figuren/mellom figurane) 



-symbolikk/rituale



-undertekst



-overrasking



-humor

 

Grovskisse til arbeidsgang:
1 1      Idèmyldring ut frå miljø og regle/leik, kva figurar høver her, idear til enkel konflikt (figur, fabel, rom og tid). 

Figuroppbygging: Kva heiter, kva type er han/ho, interesser, ser ut, favorittaktivitet, korleis rører han/ho seg, korleis snakkar vedkommane osv.

2
Utarbeid scenario og lag dokkene. Få rettleiing hjå norsklærar og formingslærar.

3
Improvisasjon ut frå scenario/fabulering. Prøv ut roller og handlingssekvensar. Finn musikk og komponer musikk! Få rettleiing hjå musikklærar. Lag enkel scenografi.

4
Øving med og utan lærar. Finpuss uttrykket, gjer det tydeleg. Gje 
kvarandre konstruktiv kritikk. Arbeid med lydbiletet/scenebiletet.

5
Kost & Mask. Gjennomkøyring med alt utstyr.

6
Generalprøve.

7
Framføring for born.

Krav frå musikk:
Alle gruppene skal ha med 

-musikkinnslag (CD, lydkulisser…)

-sjølvkomponert melodi (instrumental/vokal)

Lengde og plassering i stykket avgjer de sjølve.

 

Krav frå forming:
Dokke
Dokka inngår i ei teaterframføring for born. Dokka skal hjelpa til med å visualisera ein idé/handling og skal representera ein figur (menneske, dyr, vesen....). Kvar student lagar si eiga dokke. Dokka skal vera ei handdokke der hovud og kropp (drakt/påkledning) er laga kvar for seg. Dokka må utformast slik at ho er karakteristisk for den rolla ho representerer i teaterstykket.

 

Alle gruppene skal visualisera eit miljø ved hjelp av ein enkel scenografi.

 

Krav frå ped./met.:

Didaktisk tenking, tilpassing til målgruppa, kva høver for barn/likar barn. Gje borna høve til å bearbeida teateropplevinga gjennom t.d. å få helsa på dokkene/figurane etter framsyninga.

Førebu barnehagen til framsyning der, gjer avtale om kor tid, kor mange barn m.m. Gruppa skal utforma eit skriv (med informasjonsmateriell) som skal sendast til barnehagen før framsyninga.

Brevet skal førebu borna og dei vaksne på teaterbesøket og eventuelt innehalda framlegg til etterarbeid.

 

Evalueringskriterium:

1.
Innhald/tema 

2.
Val av uttrykksform/stil (høver/høver ikkje til temaet?)

3.
Oppbygging av stykket; spenning, vendepunkt, heilskap


Tekstlege val: bruk av replikkar, monolog, tanke, forteljar

4a.
Dokkeføring/kroppsspråk

4b.
Aktør: evne til konsentrasjon, innleving, rolleframstilling)

4c.
Kroppsspråk: mimikk, gestar, dynamikk, uttrykk, rørsle, frys (ro)

4d.
Stemma: -funksjonelt uttrykk som artikulasjon, styrke, tempo



-ekspressivt uttrykk som samsvar mellom rolle og stemme,betoning og 



     variasjon

5.
Scenearrangement:



-aktørar (plassering, utnytting av rom, inn- og utgangar)



-rekvisittar og kostyme (miljø, rolle, symbolfunksjon)

6a.
Tilpassing til målgruppa

6b.
Forhold mellom sal og scene (atmosfære, stemning, kommunikasjon, 
kontakt)

7.
Heilskap (dokker, scenografi, lydbilete, rytme, tempo, timing, samsvar, utnytting av andre dramatiske verkemiddel)

 

 

 

 

 

